અમદાવાદના ઈસનપુર વિસ્તારમાં સહજાનંદ કેમ્પસ ખાતે યુનિવર્સલ કોલેજની મુખ્ય ઓફીસ આવેલી છે. જ્યારે યુનિવર્સલ કોલેજ કલોલ નજીક ભોયણ ખાતે આવેલી છે.આ સેન્ટરમાં ૯૩૦ ઉમેદવારોને પરીક્ષા માટે વ્યવસ્થા ફાળવાઈ હતી.અહીંં ફાળવાયેલા ઉમેદવારોએ ઓજસની વેબસાઈટ પરથી જ્યારે કોલ લેટર ડાઉનલોડ કર્યા ત્યારે તેમા ઈસનપુરનું સરનામું હતું પરંતુ આ અંગે મહેસૂલ વિભાગની પરીક્ષા કમીટીને માલૂમ તથા ફરીથી નવા સરનામા સાથેના નવા કોલલેટર મૂકી દેવાયા હતા અને તમામ ઉમેદવારોને બલ્કમા નવા એડ્રેસ મેસેજ કરી દીધા હોવાનું મહેસૂલ વિભાગે જણાવ્યું હતું.પરંતુ ૯૩૦ ઉમેદવારોમાંથી ૬૫૬ જેટલા ઉમેદવારો જ નવા કોલલેટર અને નવા સરનામા સાથે ભોયણની યુનિવર્સિલ કોલેજ સેન્ટર પર પહોંચ્યા હતા જ્યારે બાકીના ૧૫૦થી વધુ ઉમેદવારો જૂના સરનામે ઈસનપુર ખાતેના સેન્ટરે પહોંચી ગયા હતા.પરંતુ આ તમામ ઉમેદવારોને પ્રશ્નપત્રો અને ઓએમઆર શીટ મુખ્ય સેન્ટર પર પહોંચી ગયા હોઈ અહીં તેમને બેસવા દેવાયા ન હતા જેને પગલે ઉમેદવારોએ ભારે હોબાળો મચાવ્યો હતો અને તેઓને અહીં જ પરીક્ષા આપવા દેવાની માંગણી કરી હતી.જો કે મહેસૂલ વિભાગનું કહેવું હતું કે આટલા બધા ઉમેદવારોને એક સાથે સમાવવા શક્ય ન હતા અને આ ઉમેદવારોએ તેમને મોકલેલલા નવા સરનામાંના મેસેજ જ જોયા ન હતા.જેથી આવી ભૂલ થઈ છે.